Izvor: Davor Puklavec/PIXSELL

SDP-ovi saborski zastupnici Arsen Bauk, Bojan Glavašević i Peđa Grbin pozvali su građane da ih sutra vrijeđaju u centru Zagreba.

Radi se o performansu kojeg će SDP-ovci upriličiti kod Sunca u Bogovićevoj ulici, a ovu ideju je na svom Twitteru objavio Bojan Glavašević.

"Sutra od 15 do 15.30 sati, kolege Arsen, Peđa i ja stajat ćemo kod Kožarićevog Sunca u Bogovićevoj. Građani nam u prolazu mogu reći što god žele, bit ćemo zahvalni na iskrenosti. Nećemo se uvrijediti!", napisao je Bojan Glavašević uz poruku kako nitko zbog iskrenosti neće završiti u zatvoru.

Cijeli ovaj performans je reakcija na odluku Prekršajnog suda u Splitu koji je u nedjelju popodne osudio na petodnevnu zatvorsku kaznu sedmoricu od 12 mladića privedenih u subotu zbog narušavanja javnoga reda i mira na trajektu na liniji Split-Supetar i u supetarskoj luci, te vrijeđanja hrvatske sportašice i državne tajnice za sport Janice Kostelić.

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.